Arutelu:Isamaaliit (1935–1940)

message: Kommunistlik jutt, vist Naani ENEst maha kirjutatud. Ja muide, Isamaaliit ei olnud erakond, see oli ühing. 
Võib-olla ka tiblalik jutt? Võib-olla ka vabamüürlik jutt? Arvatavasti sa ei tea, mida sõna "kommunism" tähendab. Või kui tead, siis selgita.--Kärnkonn 11. jaanuar 2006, kell 12.00 (UTC)
Isamaaliit oli rahvuslik-konservatiivne Eesti erakond, fašistlikku diktatuurivõimu toetav ainupartei (juhtivad tegelased August Jürima, Ants Oidermaa, Jüri Uluots jt.). Isamaaliit loodi 1935. aastal. Isamaaliidu põhikirja registreerimisele järgnes erakondade sulgemine; uue partei tuumiku moodustasid nende liikmeskonna tagurlikum osa ja valitsuse poole ületulnud vapsid. Isamaaliidu keskkomiteele (täiskogu ja keskjuhatus) allusid Tallinna ja Tartu linnakomitee ja 11 maakonnakomiteed, nendele omakorda osakonnad (1935. aasta lõpul ca 400). Koos riigivõimuorganitega juhtis Isamaaliit diktatuurirežiimi poliitilisi kampaaniaid (Rahvuskogu valimised 1936, Riigivolikogu valimised 1938 jm.).
Fashistlik diktatuurivõim, töörahva õiglane viha, verekoerad, tagurlikum osa, diktatuurirezhiim, klassivõitlus, vapsid, ... lahe sõnavara... Lugupeetud Kärnkonn on liiga palju Naani üheköitelist ENSV ajalugu lugenud. Paraku on seal kasutatud reaalselt eksisteerivate maade ja tegelikult elanud isikute nimesid. See raamat ei ole mingi huumoriraamat ega fiktsioon. See (nagu ka muu ENSV propagandakirjandus) on tehtud spetsiaalselt mustamiseks ja ajaloovõltsimiseks. 
replies: text: Põikasid Delfist vahepeal siia või?--Kärnkonn 11. jaanuar 2006, kell 12.26 (UTC)
Millega see delfi siia puutub? Lihtsalt lugupeetud Kärnkonn (kellega ma ei ole sinasõprust joonud) kasutab allikaid (või on tema enda sõnavara selline?), mis ei ole objektiivsed ja mis võisid olla teaduse viimane sõna Eesti NSV-s, vähemalt XX aastat tagasi. 

text: Sõnavara on maitse asi (seega ei ole artikkel ebaneutraalne). Ja ma leian, et mul on hea maitse! Eriti arvestades praegust natsibuumi Eestis. Eriti arvestades üüratut paremäärmusluse vohamist. Vabandust sinatamise pärast, tunnistan, et see oli vääratus. Kas Vaikiv Ajastu on ajaloovõltsimine?--Kärnkonn 11. jaanuar 2006, kell 14.00 (UTC)

message: Isamaaliit ei olnud fašistlik, nagu seda polnud ka Pätsu režiim. Mõlemad olid fašistlike joontega, ent tervikuna mitte fašistlikud. Vaikiv ajastu on kõnekeelne, mitteametlik väljend, umbes nagu stagnatsioon. [[Kasutaja:Taivo|Taivo]] 11. jaanuar 2006, kell 14.17 (UTC)
Üldiselt Vikipeedias sinatatakse inimesi. [[Kasutaja:Taivo|Taivo]] 11. jaanuar 2006, kell 14.17 (UTC)

message: Vaidlustan selle, et Isamaaliit oli erakond. [[Kasutaja:Andres|Andres]] 11. jaanuar 2006, kell 17.13 (UTC)
Loomulikult on Vaikiv ajastu mitteametlik väljend. Loomulikult ei kuulutanud Päts pidulikult Vabaduse väljakul, et: "Kallid kaasmaalased,  nüüd algab Vaikiv Ajastu!"--[[Kasutaja:Kärnkonn|Kärnkonn]] 14. jaanuar 2006, kell 01.24 (UTC)

message: Las see "riigireform" olla, aga ka "vaikiv ajastu" peab olema. Muidu on tegemist erapooletuse nõude rikkumisega. [[Kasutaja:Andres|Andres]] 7. märts 2006, kell 12.40 (UTC)

message: Isamaaliit ei olnud formaalselt partei. Teda on tõlgendatud parteina, ja tõlgendustest võib ka rääkida, aga ei saa alustada tõlgendusest. [[Kasutaja:Andres|Andres]] 4. oktoober 2006, kell 13:32 (UTC)

message: Kas siis Isamaaliit ei olnud poliitiline organisatsioon? Andres 18. märts 2007, kell 06:07 (UTC)
replies: text: Kui ta oleks seda olnud, oleks ta pidanud kuuluma tegevuse peatamisele ja likvideerimisele koos teiste erakondade ja teiste poliitiliste organisatsioonidega. Paraku ei antud Isamaaliidule seaduslikku eristaatust. Ametlikult oli näiteks Põllutöökoja staatus kõrgem kui Isamaaliidul, kuna tal oli õigus valida oma esindajaid Riiginõukogusse, millist õigust Isamaaliidul ei olnud. Ta (Isamaaliit) oli registreeritud samal alusel kõigi teiste (apoliitiliste) ühingute ja nende liitudega. Üleüldse, arvan, et Isamaaliit ja tema mõju on ületähtsustatud. Palju suurem tähtsus ja mõju oli kutsekodadel ja apoliitilisel riigiaparaadil. Näiteks kutsekojad ja nende valimised on täielikult maha vaikitud. 

message: Isamaaliit ei olnud erakond, seega on kategooria vale. Andres 25. august 2008, kell 17:36 (UTC)
replies: text: kategooria on ära parandatud; on kat: "Eesti organisatsioonid"--Bioneer1 (arutelu) 22. juuli 2014, kell 11:13 (EEST)

message: Neil päevil on siseministeeriumis registreeeritud uus organisatsioon nimega "Isamaaliit". Asutajatena on selle organisatsiooni põhikirjale alla kirjutanud Hans Oidermaa, Hugo Kukke ja Edgar Kigaste. Nagu uue organisatsiooni põhikirjast nähtub, seab ta omale ülesandeks võidelda kõige selle eest, mis teeb Eesti rahva tugevaks sisemiselt ja väliselt, s. o. ta tahab arendada rahva keskel üksmeelt, rahvuslikku ja riiklikku mõtlemist ning ühtekuuluvuse tunnet kõikide kihtide vahel.
Põhikirja § 1, mis käsitleb "Isamaaliidu" sihte, käib järgmiselt:
"Isamaaliit" on ühing, mille sihiks on sisemiselt kui ka väliselt tugev Eesti riik ja Eesti isamaa.
"Isamaaliit sihi saavutamiseks arendab kogu Eesti rahva kooskõlalist edenemist ja ühtekuuluvuse vaimu, kõikide rahvakihtide kindlat koostööd, üksmeelsust ja riiklikku mõtlemisviisi, et ühendada Eesti rahvast Eesti isamaa eesmärkide teenimisele, oma riikliku võimu kaitsel ning juhtimisel."
Vaba Maa, 7. märts 1935, nr. 57, lk. 1.
Põhikiri peaks olema avaldatud Riigi Teataja Lisas. --Kontra 9. veebruar 2010, kell 10:53 (UTC)
replies: text: Kõik õige, ja see peaks ka artiklis kirjas olema.

text: Samas on ju arusaadav, et selle organisatsiooniga liitusid Pätsi vaateid jagavad inimesed (või kaasajooksikud): need sihid väljendavad ju Pätsi  ideoloogiat ning tähendavad ka selle propageerimist. Ka see peab artiklist kuidagi selgeks saama. Andres 9. veebruar 2010, kell 14:36 (UTC)
replies: text: : Pätsi pooldajad olid pigem kodades. Isamaaliit oli Eenpalu kroonupatriootide rahvakoosolek. Ei tegelikus elus ega põhiseaduses ei sõltunud sellest midagi. Naan minu teada ei olnud vabamüürlane, aga ei hakka vastu vaidlema. --Kontra 10. veebruar 2010, kell 09:26 (UTC)
replies: text: :: Sa tead kindlasti paremini, ju nad siis olid Eenpalu ideoloogia pooldajad. Igatahes peaks artiklist kuidagi selguma selle organisatsiooni olemus. Andres 10. veebruar 2010, kell 12:01 (UTC)
thread_title:  Asutati 'Isamaaliit'.